
Prome Minister Evelyn Wever-Croes: 


CORIENTE TA BAHA ENTRANTE 
JANUARI 2020 


Diahuebs atardi, Gobierno di Aruba a yama un conferencia 
di prensa extraoridinario na unda cu Prome Minister Evelyn 
Wever-Croes a anuncia e bon noticia pa nos pueblo cu entrante 
januari 2020, coriente lo conoce rebaho. 


Desde cu a asumi responsabilidad gubernamental, un punto 
di prioridad pa e Gobierno aki tabata di baha gasto unda ta 
necesario y unda cu ta posibel. 


Manera cu Gobierno a sinta nos a reduci e cantidad di 
Ministerionan for di 9 pa 8. 

Nos a pone un maximo di personal pa cada bureau di Minister. 
A instrui tur instancia y compania Gubernamental pa nan 
tambe mantene nan mes na e ehercicio aki tambe. 


Un di e puntonan cu desde principio tabatin prioridad pa 
Gabinete Wever-Croes ta duna alivio na nos pueblo unda cu 
por. P’esey a aumenta salario minimo, a amplia canasta basico, 
a baha belasting pa penshonadonan, a baha grondbelasting, 
a aumenta e contribucion di Gobierno pa cu gastonan di 
entiero....djis pa menciona algun. 


Locual cu Gabinete Wever Croes awe orguyosamente por 
agrega na e lista aki ta REDUCCION DI TARIFA DI CORIENTE. 
Tarifa di coriente ta baha entrante 1e di januari 2020 pa henter 
nos pueblo inclusivo comercio. 


Gobierno anterior a baha coriente 1 january 2017 cu tawata e 
aña di eleccion 


Uzo DOMESTICO lo ricibi un rebaho di: 


Esnan cu consumi 0 - 500 KWH lo ricibi un rebaho di 9.9% 
Esnan cu consumi 500 kw - 1000 KWH lo ricibi un rebaho di 
10.4% 

Esnan cu consumi riba 1000 KWH lo ricibi un rebaho di 8.4% 


PA COMERCIO: 
Chikito: lo conoce un reduccion di 7% 
Grandi: manera hotelnan lo ricibi un reduccion di 7% 








PA MISA, SCOLNAN, FUNDACIONNAN: 

Lo haya un reduccion di 9% 

Esaki ta posibel despues cu dos aña largo a hiba un maneho 
financiero responsabel unda cu a mantene gastonan abou, 
unda cu no a desperdicia placa ni na fiesta ni derroche. Tur 
esaki combina cu e decision di cumpra fuel oil pa na un prijs 
mas abou pa full 2020 (Swap) ta hacie posibel pa awe como 
Gobierno nos por anuncia cu coriente ta baha entrante 1e di 
januari 2020. 


Esaki lo tin como consecuencia: 

- cu pueblo tin mas placa pa gasta 

- baha cost of doing business 

- baha costo di productonan 

- baha inflacion 

- y spaar divisas paso nos ta paga menos na fuel 


Esaki ta e prome di e bon noticianan cu Gabinete Wever Croes 
tin pa anuncia pa 2020. Gabinete Wever-Croes cumpliendo cu 
Pueblo di Aruba! 


Den su maneho responsabel, Gabinete Wever-Croes ta pone 
e ser humano central. Nos ta drenta un decada nobo cu e bon 
noticia aki pa nos pueblo. Vision di e Gobierno aki ta pa pone 
Aruba bek riba e caminda di bienestar y cada logro ta un stap 
mas cerca di nos vision. 

CONSEHO DI MINISTER TA APROBA 
DECRETO GUBERNAMENTAL PROTEGIENDO 
16 AREA NA ARUBA 


Desde afia 2013 cu Parlamento di Aruba na un forma unanime 
a aproba un mocion di proteccion di 16 areanan a wordo 
reconoci y identifica door di un NGO den e caso aki Aruba 
Birdlife Conservation (ABC) cu a bin cu un proposicion na 
Parlamento. Na momento cu Gobiernonan den pasado no 
tabata duna atencion na nos medio ambiente, mester sigur 
duna danki na gruponan priva / NGOs cu si tabatin e atencion 
aki! Cual mester reconoce! 


Minister di Desaroyo Teritorial, Infrastructura y Medio Ambiente 
Otmar Oduber a duna di conoce cu no ta pa casualidad ora 
cu a forma e Ministerio, a uni e diferente departamentonan 
hunto, tabata netamente pa cuminsa crea un balansa den e 
desaroyo di nos Pais! Pa mas cu 40 afia a conoce desaroyonan 
infrastructural economico, sinembargo Gabinete Wever - Croes 
a traves di trabou duro di parti Ministerio encarga Desaroyo 
Teritorial, Infrastructura y medio ambiente durante e ultimo 20 
lunanan. A mira e importancia di tin e carteranan aki hunto pa 
pone e accento riba desaroyo teniendo na cuenta nos medio 
ambiente. 


Recientemente den conseho di Minister a aproba e toelichting 
pa loke ta trata e Landsbesluit cu ta encera e proteccion di e 
16 areanan cu e tempo ey a wordo aproba door di Parlamento. 
Minister Otmar Oduber tabatin e honor di por a firma 
conhuntamente cu Minister di Husticia e aanbieding pa e ley 
aki por cana su caminda pa yega na Gobernador y Raad van 
Advies, pa por finalmente firma esaki. Ta trata di un proceso di 
Landsbesluit (HAM), pues e no tin e proceso largo cu mester 
pasa Parlamento di Aruba. 











DIP ta un di e departamentonan crucial den e parti di e ley 
cu ta defini e areanan specifico cu ta wordo protegi manera 


entre otro Bubali Plas. Importante pa menciona ta cu banda 
di proteccion di e areanan ta trahando riba e landsbesluit 
caminda cu lo incorpora esaki bou di e maneho di Fundacion 
Parke Aruba, conforme e beheersovereenkomst cu ta wordo 
cera cu Gobierno di Aruba, Minister Oduber a splica. 


Ta felicita Pueblo di Aruba y Parlamento di Aruba cu den forma 
unanime na aña 2013 aproba esaki, cu despues di 6 aña por 
a logra na e punto aki. Cual un bes mas ta mustra e vision di 
Gobierno pa loke ta proteccion di Aruba su naturalesa y medio 
ambiente. 


ΤΩΝΙΝΕ. q 
Minister Otmar Oduber: 


DEPARTAMENTONAN DOW Y DIP TA 
CUMINSA BRINDA SERVICIO DIGITAL NA 
COMUNIDAD 


Durante rueda di prensa Minister Otmar Oduber 
conhuntamente cu director di DOW y director di DIP a anuncia 
cu e departamentonan ta cla pa cuminsa cu implementacion 
di procesonan digital pa cumindad. Esaki ta significa cu desde 
dialuna awor tur hende cu haci peticion na DOW y DIP Io haci 
esaki a traves di ‘E- forms’ sea na cas of na oficina di DIP/ Ñ 
DOW cu lo tin e facilidad pa brinda e servicio aki. Ta calcula un J 

fase transitorio di 3 luna pa comunidad adapta na e sistema tices 


nobo. — 

E meta ta pa eventualmente comunidad mes lo por controla 
unda nan documento ta di acuerdo cu e stapnan cu mester 
cana. Cliente no lo mester para na balie mas sino lo haci 
uzo di servicio di ‘account manager’ cu lo sigui e proceso cu 
e clientenan. E meta ta pa comunidad ricibi mihor servicio y 
aumenta productividad den Gobierno. 








Gobierno a firma e acuerdo pa e trabounan cu lo tuma luga cu 
Soga y ta gradici Soga pa nan contribucion cu conhuntamente 
cu e contratista Freman lo ta encarga pa ehecuta e trabou 
di remodelacion di e infrastructura di edificio den cuadro di e 
digitalisacion. E trabou lo tin un duracion di '115 werkdagen'. 

MINISTER XIOMARA Ruiz-MADURO 


MINISTER di Finansa, Asuntonan Economico y Cultura n i Í 





Minister Xiomara Maduro: 
30 AÑA DI SERVICIO LOYAL DI STELLA LOPEZ, 
SANDRA NISBET, MAGALY WONG Y EMIL 
BOEKHOUDT NA SERVICIO DI IMPUESTO 


Den un encuentro ameno na bureau MinFEC a recorda 30 
aña di servicio loyal como trahador publico di sra Stella Lopez, 
sra. Sandra Nisbet, sra. Magaly Wong y sr. Emil Boekhoudt na 
Servicio di Impuesto. 





Den presencia di nan Chef y Directora di DIMP, Minister di 
Finansa, Asuntonan Economico y Cultura a brinda un recuerdo 
pa ocasion bunita aki hunto cu e decreto corespondiente. E 
mandatario a gradici Stella, Sandra, Magaly y Emil pa nan 
trabou na bienestar di Aruba. 

DIAMARS AWOR TA CUMINSA ACEPTA PAGO 
DI IMPUESTO DI VEHICULO DI MOTOR 2020 


Diamars, dia 17 di december 2019, Departamento di Impuesto 
ta cuminsa acepta pago di impuesto di vehiculo di motor dí aña 
2020. 


Tarifa di impuesto y gasto di plachi 

E tarifa di impuesto di vehiculo di motor di aña 2020 a keda 
mescos cu aña 2019. 

Pa plachi di nomber (“naamplaten”) e tarifa ta ΑΠ. 600 pa auto 
priva cu motor di gasolin y pa auto priva cu motor diesel e tarifa 
ta Afl. 1.000. 

E gastonan di plachi di number tambe a keda mescos cu aña 
2019. Mester paga e gastonan ora cu paga e impuesto. E 
gastonan ta Afl.12 pa e plachi grandi y Afl. 8 pa e plachi chikito. 
Contribuyentenan cu ta paga e prome mita di aña, ta paga 
Afl.12 pa e plachi grandi y esnan cu ta paga ful aña lo mester 
paga Afl. 20 pa e plachi grandi y chikito. 


Pago den un of dos biaha pa aña 

Pa e siguiente categorianan di number mester paga e impuesto 
den un solo biaha: D, AG, BR, GAR, MFA, MFD, MFV y plachi 
di nomber. Pa tur otro categoria por scoge pa paga e impuesto 
den un of dos biaha. 

E termino di pago di e prome mita di aña 2020 (januari-juni) ta 
caduca dia 31 di januari 2020. E termino di pago di e di dos 
mita di aña (juli-december) ta caduca dia 30 di juni 2020. 


Haci pago 

Por haci pago online via banco of na tur oficina di Departamento 
di Impuesto, pues tanto na oficina principal na Camacuri of un 
oficina den districto. 

Ta bon pa tene na cuenta cu no ta posibel pa paga e impuesto 
di aña 2020, si no a paga e impuesto di e aña(nan) anterior. 


Pago via banco 

E contribuyentenan cu ta paga via banco mester menciona 
e impuesto di vehiculo di motor (“MB”) , persoonsnummer, e 
periodo di pago y e number di plachi. E secuencia cu cliente 
mester yena e informacion online ta lo siguiente: 
MB-persoonsnummer-periode-nummerplaat por 
MB-50001234-2020-A92345 

Si e contribuyente ta bay paga mas cu 1 number via banco, e 
mester haci un transaccion di pago separa pa cada number. 
No mag di paga un solo suma den un solo transaccion, debi cu 
esaki lo trece tardansa ora di procesa e pago. 

Ora di paga via banco, mester inclui e suma di gasto di plachi 
tambe. Si paga solamente e tarifa di impuesto, e cliente no lo 
por ricibi su plachinan. 


ehempel: 

Plach’i number 

E color di e plachinan di number di afia 2020 ta fondo blanco 
y cifra/letter cora. 

Actualmente e plachinan di number 2020 no ta disponibel y ta 
planea pa wordo distribui na maart 2020. 


Plachi di nomber 

E plachinan di nomber (“naamplaten”) lo ta disponibel caba 
despues di dia 10 di januari 2020. 

E contribuyentenan cu ta desea un plachi di nomber 
(‘naamplaat’) (cliente nobo) mester registra e plachi dia 3 di 
januari 2020 y haci e pago corespondiente na Departamento 
di Impuesto mes. Despues di pago, e contribuyente lo ricibi un 
carta, cual e lo entrega na e compania indica pa laga traha e 
plachinan. Lo avisa e contribuyente ki dia e lo por pasa busca 
su plachinan. 

E contribuyentenan cu ya caba tin un plachi di nomber 
(“naamplaat”), por haci pago na Departamento di Impuesto 
of banco. E contribuyentenan cu a paga via banco lo mester 
busca e carta na e oficina anexo di Departamento di Impuesto 
na Camacuri. Ora di busca e carta, e contribuyente mester 
mustra e comprobante di pago di banco, pa asina e haya 
un printout di e recibo original di Departamento di Impuesto. 
Despues e ta entrega e carta aki na e compania indica cu ta 
bay traha e plachinan. 

Mester remarca cu Departamento di Impuesto no ta bay laga 
traha e plachinan di nomber delanta. Despues cu e cliente haci 
e pago di impuesto, e ora lo bay duna e carta cu e ordo pa laga 
traha e plachinan di nomber. 


Seguro valido 

Departamento di Impuesto ta recorda tur automobilista, cu na 
momento di busca plachi di number, lo controla e comprobante 
original di seguro di auto. Si e seguro no ta original y/of no ta 
valido, e cliente lo no ricibi su plachinan di number. 
Departamento di Impuesto ta recomenda pa haci e pago mas 
line posible mirando cu e cantidad di automobilistanan ta 
grandi. No ta recomendabel pa warda te na ultimo momento. 


INLINE Ñ 

Departamento di Asuntonan Economico: 


CONTROLE TEAM MULTIDISCIPLINARIO 
A EHERCE UN CONTROL RIBA 
SUPERMERCADONAN DEN AREA DI SANTA CRUZ 


Diaranzon ultimo e Controle team Multidisciplinario a eherce 
un control riba supermercadonan den area di Santa Cruz. A 
controla supermercadonan riba cumplimento cu e prijsnan 
maximo stipula pa gobierno riba productonan di canasta 
basico, indicacion di prijs, permiso di negoshi, higiena, fecha 
di vencemento di productonan y carchi di salud. 


E lista completo di productonan di canasta basico cu nan prijs 
maximo vigente ta disponibel riba e website www.deaci.aw, 
den seccion di NEWS, announcement new maximum prices/ 
maximum price list. 


Pa mas informacion por bishita e website menciona pa keda 
informa di tur e publicacionnan di Departamento di Asuntonan 
Economico. Cualkier keho of irregularidad por contact 
Departamento di Asuntonan Economico na 5212400 of via 
email: info@deaci.aw. 


Pa cualkier keho riba tereno di salubridad por contact 
Departamento di Salud Publico na 5224271 of via facebook 


page. 


Pa cualkier otro informacion of keho relata na e derecho di e 
consumido por contact Dienst Huur en Consumentenzaken na 
5829914 of via email: info@dhc.aw. 

Pa mas informacion tocante derecho di consumido por bishita 
e website http://www.dhc.aw/. 

Elmar. 
ingangs datum: 1 januari 2020 ANTERIOR TARIFANOBO 
fis /Kwh 
[Domestico [0-500 kwh AL 0.3452 9.9%] 
[Domestico [500-1000 kwh [az 0.3572 10.4% 
[Domestico [nba 1000kwh ΓΗ 0.4593 84%] 
[commercio [smal 5 0.5304 0.4933 Τον) 
Inia, schoo! [stichting subida c 0.4889] 0.4449 ΕΓΩ 
[commercio [Large (hotels ete) DB 0.5101 0.4744 Τον] 
[straat verening DR 0.5304 0.4933 7.0%] 
[rive strast vertenting | [DS 0.4889] 0.4449) 9.0% 

HABRIENDO CAMINDA PA ARUBA POR 
YEGA NA MAS FONDONAN DI UNION 
EUROPEO [EU) 


E Landen en Gebieden Overzee (LGO)-besluit ta stipula cu 
Aruba tin “in principle” derecho ariba fondonan di e diferente 
programan “horizontal” di EU. 


Sinembargo E LGO-besluit no ta duna indicacion por ehempel 
pa cua programanan specifico, na unda por haña mas 
informacion corespondiente, cerca kende por aplica, etc.?? 


Pesei como miembro di e Comite Ehecutivo di OCTA 
(Organization of Overseas Countries and Territories), nos 
a organisa e siman aki un “EU Programmes Workshop” na 
Brussels -cu mas di 80 participante. 


Representantenan di Comision Europeo y agencianan nacional 
di Erasmus+ 2020, Creative Europe, Erasmus+Sport, Horizon 
2020, European Solidarity Corps, EIC (Enhanced European 
Innovation Council) y otronan a duna presentacionnan detaya 
na tambe e diferente “local contact points” (LCP) di e 25 
paisnan miembro di OCTA. 


Crea oportunidadnan pa contactonan directo cu e 
representantenan corespondiente na Europa pa e diferente 
programanan di EU ta facilita nos desiminadornan local pa 
duna mihor informacion na un y tur na Aruba over di e diferente 


programanan aki di EU. 


Consequentemente pa e workshop aki OCTA a sponsor como 
LCPs pa Aruba - Sra. Indra Hassell-Duarte di e EU-Desk na 
Aruba, y Sr. Humphrey Vrolijk di DEZHI (Directie Economische 
Zaken Handel en Industrie Aruba). 


Pa mas informacion por tuma contacto libremente cu Sra. 
Hassell-Duarte na tel. 582.3177 / 582.3190, email: i.duarte@ 
arubangovernment.eu, of Sr. Vrolijk na 521.2413 of email: 
h.vrolijk@deaci.aw. Mas cu claro por tuma contacto libremente 
tambe cu mi persona na e.paris@arubahuis.nl. 


#TrahandoPaTurNaAruba 
#Erasmus+ 

#EU_EUC 
#EUSOLIDARITYCORPS 
#BureauArubaVertegenwoordigerEU 
#OCTA 





ASSOCIATION OF THE OVERSEAS Cou! 
OF THE EUROPEAN UNION 


PAYS ET TERRITOIRES D'OUTRI 
EMER 
LANDEN ΕΝ GEBIEDEN O! 
OVERSØISKE LANDE OGT 


INTRIES AND TERRITORIES 

DEN ACUERDO DI GOBERNACION 
‘SCHULDHULPVERLENING’ TA UN TEMA CU 
MESTER DI ATENCION 








Minister Bikker recientemente a splica den un conferencia 


di prensa di gobierno cu 'Schuldhulpverlening' ta encera un 
servicio pa personanan cu tin problemanan financiero y cu 
dado momento ta cay den e spiraal di debe. Pa cu e situacion 
aki, na Hulanda nan a bin cu diferente programa y cambionan 
den ley pa duna e personanan aki, un ayudo pa nan sali for 
di e spiraal aki y reorganisa nan debenan. E debenan cu e 
personanan aki ta cay aden, hopi biaha tin un impacto social 


cu por desemboca den falta respet na nos leynan. 


For di tempo cu Minister Bikker tabata den Parlamento el a bin 
cu ley di iniciativa pa 'Schuldsanering natuurlijke personen' y e 
ley aki awor ta practicamente cla unda ta bay caba cu e ultimo 
proceso huridico cu falta. Los di esey kier introduci un ley mes 
pa 'Schuldhulpverlening'. Minister Bikker a splica cu ya caba 


tin e ley di 'Schuldhulpsanering' cu ta basa riba cambionan y cu 





ta encera cinco articulo nobo den e ordenansa di Fallissement 
Verordening unda cu ta duna personanan oportunidad pa evita 


cu nan ta wordo declara bancarota. 


Schuldhulpverlening' ta encera cu Departamento Social ta 
duna asistencia na personanan cu acerca nan pasobra nan no 
tin un bista mas con pa paga tur debe cu nan tin. Ta haci uzo 
di e instrumento huridico cu ta un 'cooling off period' unda cu 
por ehempel pa entre tres y seis luna e instancianan cu mester 
haya nan placa no por pone beslag riba salario di esunnan cu 
debe pa asina duna e persona oportunidad pa e reorganisa su 
debenan. E persona ta haya un 'Schuldhulpverlening' krediet 
unda ta sinta na mesa cu esunnan cu e debe y despues ta 
yega na un palabracion nobo pa e persona por haya un di dos 
oportunidad pa e por cuminsa practicamente full di nobo pa e 


por atende cu su debenan. 


Cu e ayudo aki e persona por tin un calidad di bida nobo 
pasobra cu un spiraal di debe e personanan aki no ta mira 
ningun salida mas y ta traha pa paga debe so. E situacion aki 
por afecta nan famia y yiunan cu despues por tin problema 


social. 





Informacion di Gobierno transparente! 


CUERPO POLICIAL ARUBA TA INFORMA: 
KIBRA LEY DI TRAFICO POR TIN SU 
CONSECUENCIA! 


Districto di Oranjestad for di dia 12 di december 2019 en 

adelante lo organisa diferente accionan den centro di ciudad 
ariba, Stopvervod, wachtverbod, para ariba trottoir y staciona 3 ᾿ 
dentro di 5 meter for di 1 crusada. Ta bay duna multa y lo hasi 
uso di takelwagen si ta necesario. E accionan aki lo ta tur dia 


te cu final di aña. 

Premier Evelyn Wever-Croes relaciona cu Rapport di 


Algemene Rekenkamer 


HUNTO NOS MESTER PERCURA PA NUNCA 
MAS ARUBA MIRA UN GOBERNACION ASINA 


MALO MANER 


E rapport recien di Algemene 
Rekenkamer riba e proyectonan PPP a 
bolbe mustra e grado di mal maneho di 
gobierno anterior. Algun di e puntonan cu 
mas ta resalta ta cu e gobierno anterior 
no a tene cuenta cu con ta paga bek pa 
e proyectonan PPP y cu tin riesgonan cu 
a keda desconoci te awor recien. Ta e 
Gobierno nobo mester a bin cu un crisis 
tax BAVP pa paga e Proyectonan PPP. 
Ta remarca si cu e crisis tax BAVP ta 
temporal siendo cu e proyectonan PPP 
ta dura mas di 20 aña ainda. 


“Nos a haya nos obliga pa bin cu e crisis 
tax, e BAVP, pa cubri e gastonan di PPP 
cu na forma iresponsabel e gobierno 
anterior a endeuda nos pais. Nos 
intencion ta pa e ta temporal pasobra 
no ta husto cu ta pueblo mester paga 
pa e mal maneho. Nos ta buscando otro 
formanan pa paga e debenan aki pa 
asina por duna un alivio na comunidad. 


Cu e rapport aki riba mesa, ta otro 
prueba cu e daño cu gobierno anterior 
a haci contra nos pais, ta hopi grandi. 
E bon noticia ta cu nos Gobierno ta 
solucionando e problemanan aki causa 
pa e gobierno anterior, y despues cu nos 
pais a conoce deficitnan gigantesto te na 
400 miyon florin, nos ta yegando awor 
ta un surplus riba presupuesto. Esaki ta 
marca un era nobo, un era di finansas 
saludable y un era di bon gobernacion. 
Pueblo a pidi e cambio aki na 2017, y 
apesar cu e retonan cu nos a enfrenta 
ta haci'e dificil, nos ta logrando di pone 
orden y crea stabilidad y finansas 
saludable. Pasobra esaki ta e unico 
forma pa crea progreso y bienestar pa tur 
ciudadano, sin laga ningun hende atras”, 
segun Premier Evelyn Wever-Croes. 


A E GOBERNACION ANTERIOR 








Publiek Private Samenwerking 


Een onderzoek naar het contractbeheer 
en de informatievoorziening bij de projecten 
Green Corridor en Watty Vos Boulevard 





Algemene Rekenkamer 

Premier Evelyn Wever-Croes relaciona cu Rapport Di Algemene 
Rekenkamer 
Aparte di mal gobernacion: 


E GOBIERNO ANTERIOR A SCONDE 
INFORMACION PA PARLAMENTO 














Premier Evelyn Wever-Croes a reacciona preocupa riba e 
Rapport di Algemene Rekenkamer riba e proyectonan PPP. 
Specificamente riba e hecho cu Algemene Rekenkamer 
ta cuestiona cu gobierno anterior no a duna intormacion 
na Parlamento. Es mas, ARA ta constata awor cu gobierno 
anterior no a duna Parlamento e informacion cu Parlamento 
mester pa por haci su trabou debidamente. 

Den su Rapport, Algemene Rekenkamer a haci dos acusacion 
serio contra gobierno anterior. 


1. SCONDE INFORMACION: 

ARAta remarca cu tin hopi informacion detaya y tiki informacion 
riba riesgonan financiero a largo plaso y e medidanan pa limita 
e riesgonan aki. Esaki ta algo hopi serio y tabata conoci cu 
durante Gabinete Mike Eman | y Il e gobierno tabata manipula 
cu Parlamento. Oposicion tabata critico pero tabata wordo bari 
for di mesa constantemente. 


2. NOA DUNA PARLAMENTO BISTA DI E GASTONAN REAL 
E di dos acusacion serio ta cu gobierno anterior no a duna 
Parlamento un bista completo di e gastonan y tampoco ta haya 











informacion presupuestario y di financiamento riba termino 
largo. Y esaki ta e motibo cu nos pais a yega te na un abismo 
financiero, mientras e Parlamentarionan di AVP tabata sinta un 
banda y bati man. 


“Mi ta lamenta cu e acusacionnan aki a bin asina laat. Tempo 
cu mi tabata den Parlamento mi a papia hopi di esaki pero 
e mayoria den Parlamento e tempo ey no kier a asumi su 
responsabilidad, es mas, nan a permiti e gobierno anterior 
comete tur e erornan aki. 


Ta tristo pa constata awor e daño cu e gobierno di AVP a 
causa Aruba. Awor nos tin un situacion full diferente. Nos tin un 
Parlamento critico, cu ta eherce nan trabou di Parlamentario 
cu seriedad y dedicacion. Esey ta un condicion hopi importante 
pa garantisa un democracia solido. Mi ta preocupa pa e 
consecuencianan di e mal maneho di gobierno anterior, y mi 
ta mas determina cu nunca pa fortifica nos institutonan pa 
garantisa democracia, bon gobernacion y finansas publico 
saludable”, Premier Evelyn Wever-Croes a finalisa bisando. 

